cyanic-selkie/wikianc huggingface dataset:
Life Starts Now
Life Starts Now ir kanādiešu rokgrupas Three Days Grace trešais studijas albums. Tas tika izdots, sadarbībā ar producentu Hauardu Bensonu. Šī ir otrā reize pēc kārtas, kad apvienība sadarbojas ar šo producentu un tas notiek pēc komerciāli veiksmīgā albuma One-X. Salīdzinot ar grupas iepriekšējo albumu, Life Starts Now pauž gaišāku lirisko noskaņu.
Tendences
Albums debitēja trešajā vietā Billboard Top 200, pirmajā nedēļā ASV pārdodot 79,000 kopijas. Albums debitēja arī Billboard Rokmūzikas Albumu Topā, gūstot otro vietu. Visi šī albuma singli izņemot "Lost in You" tika iekļauti Billboard magazine rokmūzikas dziesmu topā.
Dziesmu saraksts
Visas dziesmas sacerējuši grupas Three Days Grace dalībnieki.
Ģerģs Garičs
Ģerģs Garičs (hu, dzimis ) ir bijušais ungāru izcelsmes Austrijas futbolists, spēlēja aizsarga pozīcijā, bijis Austrijas futbola izlases dalībnieks.
Savu karjeru sācis Austrijas komandā Rapid Wien, kuras rindās viņš izcīnīja vienu Austrijas Bundeslīgas čempionu titulu. Vēlāk pārstāvējis Itālijas komandas Napoli, Atalanta, Bologna un Imolese, kā arī Vācijas komandu Darmstadt 98.
Austrijas futbola izlases sastāvā debitējis 2006. gadā. Piedalījies 2008. un 2016. gada Eiropas čempionātā.
Sasniegumi
Rapid Wien
2022. gada Eiropas čempionāts vieglatlētikā
2022. gada Eiropas čempionāts vieglatlētikā bija 25. Eiropas čempionāts vieglatlētikā. Tas notika Minhenē, Vācijā, no 2022. gada 15. līdz 21. augustam. Sacensības pamatā notika Minhenes olimpiskajā stadionā.
Vieglatlētikas sacensības bija daļa no apvienotā Eiropas čempionāta vairākos sporta veidos. Čempionāta rīkošanas tiesības Minhenei tika piešķirtas 2019. gada novembrī.
Medaļas izcīnīja 29 valstu pārstāvji. Visvairāk zelta medaļu ieguva mājinieki — Vācijas vieglatlēti (7). Kopā visvairāk medaļu (20) izcīnīja Lielbritānijas un Ziemeļīrijas sportisti. Čempionātā piedalījās astoņi Latvijas vieglatlēti. Labāko rezultātu sasniedza Patriks Gailums, kurš šķēpa mešanas sacensībās izcīnīja 6. vietu.
Rīgas koka arhitektūra
Rīgas koka arhitektūra ir daļa no Rīga vēsturiskās apbūves tradīcijas, kas iekļauta Latvijas kultūras kanonā. Rīgā patlaban ir ap 4000 dažādu koka ēku un būvju, no tām UNESCO Pasaules mantojuma sarakstā iekļauti ap 500 objektu. Senākie koka apbūves objekti datēti ar 18. gadsimtu, kad arhitektūrā noteicošais bija klasicisma stils. Lielākā daļa šī laikmeta ēku gāja bojā priekšpilsētu dedzināšanā 1812. gada kara laikā.
Atjaunotie objekti
Ievērojamas ir arī koka ēkas Balasta dambī 38/40 (1907, Jānis Alksnis), O. Vācieša ielā 5 (1872, Oskars Aleksandrs Johans Bārs), Brīvības ielā 140 (1888, Jānis Frīdrihs Baumanis), Matrožu ielā 4/6 (1912, Aleksandrs Vanags).
Varķe (upe)
Varķe ir Augustupes labā krasta pieteka Dienvidkurzemes novadā.
Iztece - Vaiņodes pagasta galējos ziemeļos, uz dienvidaustrumiem no Asītes. Iesākumā tek dienvidrietumu virzienā, vidustecē sagriežoties uz dienvidaustrumiem. Ietek Augustupē pie Augustes. Upi nešķērso valsts autoceļi, tās krastos neatrodas lielas apdzīvotās vietas.
KVC Westerlo
KVC Westerlo ir profesionāls Beļģijas futbola klubs no Vesterlo municipalitātes Antverpenes provincē. Dibināts 1933. gadā. Pašlaik spēlē Jupiler Pro League, Beļģijas augstākajā futbola līgā. Komanda ir vienreiz (2001. gadā) izcīnījusi Beļģijas kausu. Mājas spēles aizvada Het Kuipje stadionā, kura ietilpība ir 8035 vietas.
2015.—2016. gada sezonā klubā spēlēja Latvijas izlases uzbrucējs Eduards Višņakovs. Viņš 16 spēlēs tika pie diviem vārtu guvumiem.
Takaši Kavaniši
Takaši Kavaniši (ja) bija japāņu futbolists, bijis Japānas futbola izlases dalībnieks.
Nacionālā izlase
!Kopā||3||0
Svaru strauts
Iztece — pie Dilbiķu ciema Lietuvā. Iesākumā tek ziemeļu virzienā. Sasniedzot Latvijas robežu, pagriežas uz rietumiem. Kādus 3 kilometrus ir Latvijas — Lietuvas robežupe. Caurtekot Kalšu ezeru, atkal pagriežas uz dienvidiem un tek Lietuvas teritorijā. Ietek Apšē lejpus Gesaliem. Latvijas teritorijā upi nešķērso valsts autoceļi, tās krastos neatrodas lielas apdzīvotās vietas. Lietuvas teritorijā upes krastos atrodas Dilbiķi, Buči, Vižanči, Detlauke un Gesali.
XXIV Vispārējie latviešu Dziesmu un XIV Deju svētki
Dalībnieki
Kopkorī bija 12 000 dziedātāju, bet divos deju svētku lielkoncertos piedalījās 13 500 dejotāju. Svētkos piedalījās arī apvienotais pūtēju orķestris, simfoniskie orķestri, vokālie ansambļi, koklētāju ansambļi (280 dalībnieku), folkloras kopas (1700 dalībnieku), tautas mūzikas ansambļi (250 dalībnieku), vokālās un instrumentālās grupas, džeza mūziķi, amatieru teātri viesu kolektīvi.
Virsdiriģenti bija Aira Birziņa, Ivars Cinkuss, Jānis Ērenštreits, Agita Ikauniece, Mārtiņš Klišāns, Sigvards Kļava, Jēkabs Ozoliņš, Arvīds Platpers, Edgars Račevskis, Māris Sirmais, Ints Teterovskis, Romāns Vanags un Jānis Zirnis. Goda virsdiriģenti Terezija Broka, Ausma Derkēvica, Jānis Dūmiņš, Gido Kokars, Imants Kokars, Pauls Kvelde, Roberts Zuika.
Viesdiriģenti Alo Ritsings (Igaunija) un Vītauts Miškinis (Lietuva).
Deju virsvadītāji: Jānis Ērglis, Rolands Juraševskis, Taiga Ludborža, Jānis Marcinkevičs, Iluta Mistre, Ilze Mažāne, Arta Melnalksne, Zanda Mūrniece, Jānis Purviņš, Gunta Skuja. Goda virsvadītāji: Marga Apsīte, Aija Baumane, Ojārs Grasis, Imants Magone, Zigurds Miezītis, Vilis Ozols, Ingrīda Saulīte, Uldis Šteins, Osvalds Štrauss, Uldis Žagata.
Norise
Kopkoris uzstājās divos koncertos, bet deju kolektīvi divos lieluzvedumos izdejoja laiku – Rīts, Diena, Vakars, Nakts, Ausma.
Urtatube
Urtatube (ba) jeb Misovaja (ru) ir senākā zināmā paleolīta apmetne Urālos. Tā atrodas Karabalikti ezera rietumu krastā pie Tašbulatovas ciema Abzelilovas rajonā Baškortostānā, Krievijā. Apmetnes senākie slāņi attiecināti uz Ašelas kultūru.
Izpētes vēsture
Apmetni no 1959. līdz 1961. gadam atklāja un izpētīja Geralds Matušins. Viņš to nosauca par Misovajas apmetni. Viņš izdalīja divus slāņus: mezolīta un neolīta (Karabalikti VII). Misovajas II apmetnē tika atrasti māla izstrādājumi, kas atgādina spoles, konusus u.c. Iespējams, ka tās izmantotas kā šaha figūras.
No 1962. līdz 1968. gadam tika atrakti mezolīta, neolīta un vēlāko laiku kultūras slāņi.
1971. gadā arheologs Oto Baders izpētīja zemāko paleolīta slāni vairāk nekā 2 metru biezumā, savāca bagātu krama rīku, nukleju un šķilu materiālu, kas līdzinājās Ašelas kultūras un Mustjē kultūras rīkiem, un oriģinālu ciršanas rīku sēriju. Viņš apmetni nosauca par Urta–Tube.
Apraksts
Urtatubes apmetnes platība ir 100 m². Tā atrodas uz Karabalikti ezera zemesraga, kas ir neliela augstiene, kuras pamatā ir šūnakmens.
Apmetnes nogulumos bija paleolīta, mezolīta, neolīta, eneolita, vēlīnā bronzas laikmeta un agrā dzelzs laikmeta kultūras atliekas. Apmetnē tika atrastas agrā paleolīta mājokļa pēdas, kas būvēts spraugā starp klintīm. Tur tika atrastas rokas cērtes un dūres cirvji. Ašelas tipa rīki bija izgatavoti no tumši pelēkas jašmas.
Vēlākā laika atrastie rīki bruņurupučveida nukleji un Mustjē kultūrai raksturīgie smailie uzgaļi. Tie nebija pienācīgi apstrādāti un attiecas uz vēlāku laiku nekā Mustjē kultūra — pirms 200 līdz 120 tūkstošiem gadu.
Urtatube materiāli liecina par Urālu sākotnējo apdzīvotību ar neandertāliešiem, kuri virzījās no dienvidiem uz ziemeļiem. Neandertāliešu mirstīgās atliekas apmetnē netika atrastas.
Urtatubes apmetnes atradumi glabājas:
När en vacker tanke blir en sång
När en vacker tanke blir en sång (lv) ir zviedru popzvaigznes un ABBA dalībnieces Angnētas Feltskūgas ceturtais studijas albums. Tas tika izdots Zviedrijā 1971. gadā, caur Cupol Records. Kopš izdošanas albums ir atkārtoti izdots gan CD, gan iTunes.
Vēsture
Atšķirība no mūziķes iepriekšējā albuma Som Jag Är, kad Angnētas Feltskūgas toreizējais līgavainis Bjērns Ulveuss bija producējis lielu daļu albuma kopā ar Karlu Lundkvistu, šī albuma producēšanā piedalījās tikai Bjērns, kā arī šis albums sastāvēja lielākoties no jaunām, oriģinālām dziesmām (vienīgais izņēmums bija dziesma Dröm är dröm, och saga saga), bet Som Jag Är saturēja tikai pāris jaunas dziesmas, bet pārējās bija kaverversijas.
Šī albuma dziesma Dröm är dröm, och saga saga bija viena no pirmajām reizēm, kad visu nākotnes ABBA dalībnieku balsis bija dzirdamas vienā ierakstā, kā arī Benni Andešons un Anni Frida Lingstade piedalījās citu albuma dziesmu veidošanā. Benni spēlēja taustiņinstrumentus dziesmās Många gånger än, Nya ord,Jag skall inte fälla några tårar un Då finns du hos mig, bet viņš kopā ar Frīdu dzied bekvokālu dziesmās Kanske var min kind lite het, Sången föder dig tillbaka, Tågen kan gå igen and Dröm är dröm, och saga saga.
Trīs gadus pēc albuma pirmās izdošanas LP formātā, 1974. gadā tas tika atkalizdots ar nosaukumu Agnetha caur Zviedrijas ierakstu kompāniju Embassy. När en vacker tanke blir en sång pirmo reizi CD formātā tika izdots 2004. gadā, kā daļa no De första åren bokseta.
Singli
No visām albuma dziesmām tika izvēlēti 3 singli izdošanai Zviedrijā (viens tika izdots kā popularizēšanas singls pārraidei radio). Singli neieguva panākumus Kvällstoppen radio topā, bet guva panākumus Svensktoppen topā. Augstāko vietu topā ieguva vienīgā kaverversija albumā Dröm är dröm, och saga saga, lai gan tas tika izdots tikai kā albuma popularizēšanas singls pārraidei radio. Många gånger än ieguva piekto vietu topā, bet Sången föder dig tillbaka desmito.
Dziesmu saraksts
Pirmā puse:
Otrā puse:
Nuoro
Nuoro (it, ), arī Nugoro (sc, ), ir pilsēta Itālijā, Sardīnijas centrālās daļas austrumos, Nuoro provinces administratīvais centrs. 2018. gadā pilsētā dzīvoja 36,6 tūkstoši iedzīvotāju.
Ferdinands de Laribuāsjērs
Ferdinands Marī Ogists de Bastons de Laribuāsjērs (fr; dzimis, miris ) bija franču jātnieks. Startējis 1900. gada vasaras olimpiskajās spēlēs Parīzē.
Viņš 1900. gada vasaras olimpiskajās spēlēs startēja jāšanas pasta piegāžu sacensībās. Diemžēl viņa iegūtais rezultāts šajā disciplīnā nav zināms.
Endra
Endra ir Francijas departaments, viens no sešiem Centra reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Endras administratīvais centrs ir Šatorū. Departaments administratīvi ir sadalīts četros apgabalos (arrondissements):
Morgans
Morgans var būt:
Sirdsapziņa
Sirdsapziņa ir morāla vērtība, spēja īstenot morālu paškontroli, izvērtējot sevi. Sirdsapziņa ir arī cilvēka morālo uzskatu un principu kopums, balstoties uz personības vērtību sistēmu. Nereti sirdsapziņa tiek raksturota kā nožēla par personas paveiktu darbību, kas konfliktē ar viņa morālajām vērtībām.
Zlatko Junuzovičs
Zlatko Junuzovičs (de, dzimis ) ir Austrijas futbolists, spēlē pussarga pozīcijā, bijis Austrijas futbola izlases dalībnieks.
Karjeras sākumā pārstāvējis Austrijas komandas Grazer AK, Austria Kärnten un Austria Wien. Savu karjeras lielāko daļu pavadījis Vācijas Bundeslīgas komandā Werder Bremen, kur viņš septiņu sezonu laikā kopumā nospēlēja 197 mačus un guva 22 vārtus. 2018. gadā pievienojies Austrijas komandai Red Bull Salzburg.
Austrijas futbola izlases sastāvā debitējis 2006. gadā. Piedalījies 2016. gada Eiropas čempionātā.
Sasniegumi
Red Bull Salzburg
Individuālie sasniegumi
2019. gada Eiropas čempionāts basketbolā sievietēm
2019. gada Eiropas čempionāts basketbolā sievietēm (EuroBasket Women 2019) bija 37. kontinenta čempionāts, kas notika Latvijā un Serbijā no 27. jūnija līdz 7. jūlijam; Rīgā tika aizvadīts A un B grupas turnīrs un divas astotdaļfināla spēles. Eiropas čempionātā piedalījās 16 Eiropas sieviešu basketbola valstsvienības.
Latvijas izlasei šis bija astotais Eiropas čempionāta finālturnīrs pēc kārtas. Izlasi vadīja galvenais treneris Mārtiņš Zībarts. Tā čempionāta kopvērtējumā ieņēma 11. vietu.
Turnīra formāts
Turnīra pirmajā posmā — pirmajā kārtā — visas 16 izlases sadalītas četrās grupās pa četrām izlasēm katrā. Pirmajā kārtā tiek aizvadīts viena apļa turnīrs, pēc kura ceturtdaļfinālam kvalificējas katras grupas uzvarētāja, astotdaļfinālam — katras grupas 2. un 3. vietas ieguvējas, savukārt pēdējo vietu ieņēmušās izlases beidz dalību turnīrā.
Izslēgšanas spēlēs ir četras kārtas: astotdaļfināli, ceturtdaļfināli, pusfināli un fināli. Ceturtdaļfinālu zaudētāji savā starpā noskaidro 5.—8. vietas sadalījumu, savukārt ceturtdaļfinālu uzvarētāji turpina cīņu par čempiontitulu. Pirmās 6. vietas ieņēmušās izlases kvalificējas 2020. gada olimpisko spēļu kvalifikācijas turnīram.
Maikls Viks
Maikls Dveins Viks (en; dzimis ) ir profesionāls ASV amerikāņu futbola spēlētājs, spēlē saspēles vadītāja pozīcijā. Pašlaik (2012) pārstāv NFL klubu Filadelfijas "Eagles".
2001. gada NFL draftā viņu Atlantas "Falcons" izraudzījās kopējo 1. kārtas numuru. M. Viks kļuva par pirmo afroamerikāņu saspēles vadītāju, kas NFL draftā ticis izraudzīts ar pirmo numuru. 2000. gada MLB draftā viņu izraudzījās Kolorādo "Rockies" ar kopējo 30. kārtas numuru, lai arī viņš nebija spēlējis beisbolu Virdžīnijas tehniskajā universitātē.
2007. gadā viņam tika piespriests 23 mēnešu ilgs cietumsods par nelegālām suņu cīņām un likmju pieņemšanu uz tām.
Augusts De Morgans
Augusts De Morgans (en; dzimis, miris ) bija britu matemātiķis un loģiķis. Pazīstams kā De Morgana likumu formulētājs. Londonas matemātiskās biedrības pirmais prezidents.
Dzimis Britu Austrumindijas kompānijas amatpersonas ģimenē. Kad Augustam bija septiņi mēneši, ģimene pārcēlās uz Lielbritāniju. Desmit gadu vecumā zaudēja tēvu. 1823. gadā iestājās Kembridžas Universitātē. No 1828. līdz 1831. gadam un no 1836. līdz 1866. gadam bija Londonas Universitātes koledžas matemātikas profesors. Izrādīja interesi par spirituālismu.
Transit of Venus
Transit of Venus ir kanādiešu rokgrupas Three Days Grace ceturtais studijas albums. Tas izdots, sadarbībā ar producentu Donu Gilmoru un ierakstu kompāniju RCA. Dienā, kad bija redzama Veneras pāriešana, apvienība paziņoja albuma izdošanas datumu. Šis ir pēdējais Three Days Grace albums, kura veidošanā piedalījies bijušais grupas līderis un solists Adams Gontjērs.
Heincs Lindners
Heincs Lindners (de, dzimis ) ir Austrijas futbolists, spēlē vārtsarga pozīcijā, Austrijas futbola izlases dalībnieks. Kopš 2020. gada Lindners pārstāv Šveices Superlīgas komandu Basel.
Austrijas futbola izlases sastāvā debitējis 2012. gadā. Piedalījies 2016. gada Eiropas čempionātā.
Alimhans Ermekovs
Alimhans Ermekovs (kazahu: Әлімхан Ермеков; 1891—1970) bija kazahu sabiedriskais darbinieks, viens no partijas "Alaš" dibinātājiem, pirmais kazahu matemātikas profesors.
1938. gada sākumā tika arestēts un notiesāts uz desmit gadiem par kontrrevolucionāru darbību. Ermekovs tika ieslodzīts Jeņisejlagā (tagad Kanska, Krasnojarskas novads). Tika atbrīvots 1947. gadā, strādāja Čimkentas Būvmateriālu tehnoloģiskajā institūtā, pildot matemātikas un fizikas nodaļas vadītāja pienākumus.
Miris 1970. gada 22. jūnijā Karagandā.
Bolcāno province
Bolcāno—Alto Adidžes autonomā province jeb Bocenes—Dienvidtiroles autonomā province (, lld) ir viena no Itālijas divām autonomajām provincēm. Tā atrodas valsts ziemeļaustrumos Trentīno-Alto Adidžes reģionā. Lielākā daļa Bolcāno provinces iedzīvotāju runā vācu valodā. Provinces lielākā pilsēta un administratīvais centrs ir Bolcāno. Nākamās lielākās pilsētas ir Merāno, Bresanone, Laivesa un Bruniko. 2011. gada decembrī provincē dzīvoja aptuveni 512 tūkstoši cilvēku. Province administratīvi sīkāk dalās 116 komūnās.
Karalisks piedāvājums
Alans Klejs, neveiksmīgs amerikāņu tirdzniecības pārstāvis dodas uz Saūda Arābiju, lai censtos atgūt zaudējumus un pārdotu uzņēmuma produkciju turīgam monarham.
Oskars Kokoška
Dzimis Pehlarnā. No 1903. līdz 1908. gadam mācījās Vīnes Mākslas un amatu skolā, kur viņa pasniedzēju vidū bija Gustavs Klimts. Izstādēs piedalījās no 1908. gada. No 1911. līdz 1913. gadam Kokoška piedzīvoja vētrainu romānu ar Gustava Mālera atraitni Almu Māleri, kura iespaidā radās viens no pazīstamākajiem Kokoškas darbiem "Vēja līgava" (Die Windsbraut). Kad Alma pameta Kokošku, 1919. gadā Kokoška iegādājās viņas lelli dabīgā lielumā.
Piedalījās Pirmajā pasaules karā Galīcijas frontē, kur tika ievainots un piedzīvoja gūstu. No 1919. līdz 1924. gadam - Drēzdenes Mākslas akadēmijas profesors. 1934. gadā Kokoška pārcēlās uz Prāgu, bet 1938. gadā - uz Lielbritāniju. Nacisma laikā Kokoškas darbi tika atzīti par deģeneratīvo mākslu. No 1947. gada dzīvoja Šveicē. No 1952. līdz 1963. gadam Kokoška pasniedza vasaras Mākslas akadēmijā Zalcburgā. 1955., 1959. un 1964. gadā piedalījās Kaseles izstādēs Documenta.
Perviss Estupinjans
Perviss Hosuē Estupinjans Tenorio (es, dzimis ) ir Ekvadoras futbolists, spēlē aizsarga pozīcijā, pārstāv Ekvadoras futbola izlasi. Kopš 2022. gada Estupinjans pārstāv Anglijas Premjerlīgas komandu Brighton & Hove Albion.
Kolomans Mozers
Kolomans Mozers (de, saukts arī par Kolo Mozeru (de); dzimis, miris ) bija austriešu jūgendstila (Vīnes secesijas) mākslinieks, dizainers un grafiķis. Darbi grafikā (tai skaitā pastmarkas), vitrāžā, keramikā, stiklā, dizainēja mēbeles.
Perviss Estupinjans
2021. gadā ar Spānijas komandu Villarreal komandu izcīnījis UEFA Eiropas līgas titulu.
Kolomans Mozers
Studēja Vīnes Mākslas akadēmijā. 1897. gada 3. aprīlī Mozers bija viens no Vīnes secesijas grupas dibinātājiem. 1903. gadā, ietekmējoties no britu Mākslas un amatu kustību (Arts and Crafts movement), kopā ar Jozefu Hofmani nodibināja Vīnes Darbnīcas (Wiener Werkstätte). 1905. gadā kopā ar Klimtu pameta secesionistus, bet 1907. gadā arī Vīnes Darbnīcas.
Perviss Estupinjans
Ekvadoras futbola izlases sastāvā debitējis 2019. gadā.
Sasniegumi
Villarreal
Šonu valoda
Šonu valoda (chiShona) ir viena no bantu valodām, kas pieder Nigēras-Kongo valodu saimei. Šonu valodā galvenokārt runā šoni, kas dzīvo Zimbabvē un Mozambikā. Zimbabvē tā ir viena no valsts valodām. Šonu valodas pratēju skaits tiek lēsts ap 8,3 miljoniem (2007. gadā).
Marats Kasems
Marats Kasems (dzimis Rīgā, Latvijas PSR, PSRS) ir Latvijas izcelsmes Krievijas žurnālists, ziņu aģentūras Sputnik galvenais redaktors.
Dzīves gājums
Marats Kasems dzimis Rīgā 1990. gada 14. martā. Tēvs — Fādels, Jemenas arābs un karavīrs, māte — Svetlana.
2018. gadā Kasems kandidēja Saeimas vēlēšanās no partiju apvienības "Par alternatīvu". Viņš sarakstā bija pieteikts kā Krievijas medija "Rossija Segodņa" žurnālists. Vēlāk Kasems kļuva par Sputnik Lietuva redaktoru, bet 2019. gadā Lietuva pasludināja viņu par persona non grata un uz pieciem gadiem liedza iebraukšanu valstī.
2022. gada 30. decembrī Kasems tika aizturēts Latvijā, iemesls bija aizdomas par spiegošanu un Eiropas Savienības ekonomisko sankciju pārkāpšanu. Prokuratūra Kasemam cēla apsūdzību pēc Krimināllikuma panta par palīdzību ārvalstij pret Latvijas Republiku vērstā darbībā. 2023. gada aprīlī viņš tika atbrīvots no ieslodzījuma pret parakstu par neizbraukšanu no Latvijas. 2023. gada jūlijā saskaņā ar Ģenerālprokuratūras priekšrakstu par sodu, Kasems tika atzīts par vainīgu un sodīts par palīdzību ārvalstij pret Latviju vērstā darbībā. Ņemot vērā, ka Kasems savu vainu atzinis un nožēlojis, viņam tika piemērots 15 500 eiro sods.
Amunda Ringnesa sala
Amunda Ringnesa sala (en) ir liela neapdzīvota sala Kanādas ziemeļos Karalienes Elizabetes salu arhipelāgā.
Vēsture
Salu 1900. gada 16. aprīlī atklāja Oto Sverdrupa ekspedīcija un nosauca to par godu vienam no ekspedīcijas atbalstītājiem, alus darītavas Ringnes līdzdibinātājam Amundam Ringnesam.
Teiiči Macumaru
Teiiči Macumaru (ja; dzimis, miris ) bija japāņu futbolists, bijis Japānas futbola izlases dalībnieks.
Nacionālā izlase
!Kopā||3||0
Vieglatlētika 1896. gada vasaras olimpiskajās spēlēs — 110 metru barjerskrējiens vīriešiem
110 metru barjerskrējiens vīriešiem bija viena no vieglatlētikas disciplīnām, kas bija iekļautas 1896. gada vasaras olimpisko spēļu programmā. Šī bija viena no piecām skrejceļa disciplīnām vieglatlētikā.
Sacensības notika 7. un 10. aprīlī Panatinaiko stadionā. 7. aprīlī tika aizvadīti priekšskrējieni, bet 10. aprīlī notika fināla skrējiens. Sportisti tika sadalīti divās priekšsacīkšu grupās un finālam kvalificējās divi labākie katra skrējiena sportisti.
Par pirmo olimpisko čempionu šajā disciplīnā kļuva ASV sportists Tomass Kērtiss. Sudraba medaļu ieguva Lielbritānijas sportists Grentlijs Guldings, bet bronzas medaļa netika pasniegta pat ar atpakaļejošu datumu, kā citās disciplīnās, jo finālskrējienā piedalījās tikai divi dalībnieki.
Šīs medaļas piešķīra Starptautiskā Olimpiskā komiteja ar atpakaļejošu datumu. Spēļu laikā uzvarētājiem tika pasniegtas sudraba un bronzas medaļas.
Rekordi
Par sākotnējo olimpisko rekordu šajā disciplīnā kļuva Lielbritānijas sportista Grentlija Guldinga rezultāts 18,4 sekundes. Šo rezultātu viņš uzstādīja 1. priekšskrējienā. Taču 2. priekšskrējienā šo rezultātu uzlaboja ASV sportists Tomass Kērtiss — 18 sekundes. Arī šis rekords tika uzlabots, kad fināla skrējienā ASV sportists Tomass Kērtiss uzstādīja jaunu olimpisko rekordu — 17,6 sekundes. Šis rekords pastāvēja līdz nākamajām 1900. gada Parīzes olimpiskajām spēlēm.
Valstis
Iekavās norādīts sportistu skaits no attiecīgās valsts.
Luijs du Duē de Gravils
Luijs Žils Anrī du Le Vaijāns du Duē de Gravils (fr; dzimis, miris ) bija franču jātnieks. Startējis 1900. gada vasaras olimpiskajās spēlēs Parīzē.
Viņš 1900. gada vasaras olimpiskajās spēlēs startēja jāšanas pasta piegāžu sacensībās. Diemžēl viņa iegūtais rezultāts šajā disciplīnā nav zināms.
Francija 1900. gada vasaras olimpiskajās spēlēs
Francija bija pārstāvēta 1900. vasaras olimpiskajās spēlēs, kas norisinājās tās galvaspilsētā Parīzē no 1900. gada 14. maija līdz 28. oktobrim. Šīs bija otrās vasaras olimpiskās spēles, kurās tā bija pārstāvēta. Šī bija pirmā reize, kad Francijā tika rīkotas vasaras olimpiskās spēles.
Francija šajās olimpiskajās spēlēs bija pārstāvēja ar vismaz 720 sportistiem (708 vīrieši un 12 sievietes), kas startēja gandrīz visos olimpiskajos sporta veidos (izņemot basku pelotā), kas bija spēļu programmā. Tikai daļai no Francijas sportistiem ir zināma identitāte vai arī tikai uzvārds. Pirmo reizi tā bija pārstāvēta airēšanā, burāšanā, futbolā, golfā, jāšanā, krikets, kroketā, loka šaušanā, polo, regbijs un ūdenspolo un virves vilkšana. Paukošanā bija pārstāvēti visvairāk sportistu no Francijas, sacensībās startēja 211 Francijas sportists. Vairāki Francijas sportisti startēja ne tikai pārstāvot savu valsti, bet arī būdami Jauktās komandas sastāvā, vai arī startēja tikai tajā.
Šajās olimpiskajās spēlēs Francija izcīnīja 102 olimpiskās medaļas (27 zelta, 38 sudraba un 37 bronzas medaļas), 14 olimpiskajos sporta veidos. No Francijas sportistiem medaļām bagātākais bija sporta šāvējs Ahils Parošs, kurš šajās olimpiskajās spēlēs izcīnīja 4 medaļas (1 zelta, 2 sudraba un 1 bronzas medaļu). Pirmās olimpiskās medaļas Francija izcīnīja airēšanā, burāšanā, futbolā, jāšanā, kriketā, kroketā, loka šaušanā, peldēšanā, polo, regbijā, šaušanā, tenisā, ūdenspolo, vingrošanā. Vairāki sportisti, kuri startēja Jauktās komandas sastāvā arī izcīnīja olimpiskās medaļas.
Bara
Bara var būt:
Galjardo
Galjardo var būt:
Tālavas taurētājs (filma)
"Tālavas taurētājs" ir Latvijas animācijas filma, kas izdota 1988. gadā. Filmas režisors ir Ansis Bērziņš.
Sižets
Animācijas filmas pamatā ir tāda paša nosaukuma latviešu tautas teika. Filmā no vienas puses tiek parādīti tautas gara vienotības un neatkarības pamatā esošie ideāli, bet no otras puses-nodevība, kas kritiskos brīžos var pazudināt tautu.
Rhadinacanthus deltosquamosus
Rhadinacanthus deltosquamosus ir diplakantīdu akantodu suga. Tās pārstāvji bija izplatīti vidusdevonā, živetas laikmetā (Burtnieku svīta), galvenajā devona laukā. Sugu pirmo reizi aprakstīja Darja Pinakina un Tiju Mersa 2018. gadā. Nosaukums Rhadinacanthus deltosquamosus nozīmē deltveidīgo zvīņu (no latīņu delta un squamosus - zvīņa, no deltveidīga zvīņas ornamentējuma) radinakants. Holotips ir radinakanta zvīņa, kas tika atrasta atsegumā Hallistes upes krastā pie Karksi-Nuijas pilsētas. Šīm zivīm ir zināmas tikai zvīņas. Veseli ķermeņi nav atrasti. Suga bija izplatīta Igaunijā (Hallistes upes krastos pie Karksi-Nuijas) un Krievijā, Ļeņingradas apgabalā (pie Novinkas).
Apraksts
Zivis bija klātas vidēja lieluma zvīņām (vainaga izmērs 0,4–0,6 mm) ar V-veida izvirzījumu uz vainaga, kas vainaga priekšējā un vidusdaļā dalās daudzos zarojošos valnīšos. Uz šī izvirzījuma dažām zvīņām attīstās aizmugurē saplūstoši ķīļi. Lielais kanāls iet cauri pamatni līdz pirmajai augšanas plātnītei, kur tas izlokās horizontāli un saplūst ar radiāliem kanāliem, no kuriem daudzi ir ļoti sarežģīti, izlocīti un paplašināti. Kanāla atvērums atrodas nedaudz uz aizmuguri no pamatnes gala.
Izabella Nilsone-Jarvandi
Izabella Nilsone-Jarvandi, pilnā vārdā Izabella Žila Marija Nilsone-Jarvandi (sv, dzimusi ) ir Zviedrijas skolniece un konservatīva sabiedriskā aktīviste. Iestājas pret multikulturālismu un nekontrolētu imigrāciju, aizstāv sieviešu tiesības un tradicionālo ģimeni.
Motivācija
Jarvandi nākusi no jauktas zviedrietes un irāņa piecu bērnu ģimenes, kas dzīvoja nelabvēlīgā rajonā ar lielu migrantu procentu. Pēc aktīvistes vārdiem, pamatskolā valdījuši rasisms un segregācija, narkomānija un skolnieču izvarošanas, pret ko skolotāji baidījušies iestāties.
Aktivitātes
Intervijās Jarvandi aicina deportēt no valsts visus, kas pārkāpj tās likumus, iestājas pret organizētajām izvarotāju grupām Zviedrijā, vairums no kurām sastāv no ārzemniekiem, un par tradicionālo ģimeni, uzskatot, ka viendzimuma laulības nenodrošina bērnam pienācīgus apstākļus attīstībai. Viņa tāpat nepārtraukt izglītošanos sabiedrisko aktivitāšu dēļ, kas esot kļuvis par biežu parādību Zviedrijas skolās ar to vadības atbalstu, un aizstāt skolās genderu izglītību par daudziem cilvēka dzimumiem ar zinātnisku apmācību. Jarvandi vaino Zviedrijas skolu sistēmu un masu medijus smadzeņu skalošanā un "raganu medībās", liekot cilvēkiem jaukt jēdzienus "konservatīvais" un "rasists". Tāpat viņa norāda, ka Zviedrijas masu mediji apzināti slēpj informāciju par imigrantu pastrādātajiem noziegumiem. Jarvandi regulāri piedalās Zviedrijas labējo žurnālistu programmās.
Kritika un pretdarbība
Vecuma un politikas dēļ Jarvandi tiek saukta par "anti-Grētu Tūnberju". Tomēr daudzi masu mediji viņu, atšķirībā Tūnberjas, kritizē par nepolitkorekto pozīciju un norāda, ka viņa ir populāra galvenokārt starp konservatīvi domājošiem ļaudīm, kas šo mediju acīs tiek uzskatīts par negatīvu faktoru. Kritiķi arī atzīmē, ka Nilsonas Jarvandi popularitāte ir pārspīlēta, jo daudzi teksti, kas salīdzina viņu ar Tūnberju, ir uzrakstīti ļoti vienveidīgā stilā, pārpublicējot tos vienu no otra, un salīdzinājums ar Tūnberju esot pievilkts bez pietiekama pamata. Tiek arī norādīts, ka aiz Jarvandi, atšķirībā no Tūnberjas, nestāv bagāti koncerni, tāpēc viņai nav nekādu cerību jebkad sasniegt tās popularitātes līmeni, un viņas "sekotāju" skaits Twitter pēc 4 mēnešiem darbības bijis simtreiz mazāks kā Tūnberjai.
2019. gada oktobrī Twitter slēdza tolaik 15-gadīgās Jarvandi kontu @izabellamarianj ar vairāk nekā 10 000 sekotājiem šajā sociālajā tīklā, apgalvojot, ka viņa ir par jaunu tā lietošanai, lai gan Twitter noteikumi atļauj to lietot no 13 gadu vecuma. Pēc pirmā konta bloķēšanas Twitter viņa atvēra kontu vienā no Krievijas sociālajiem tīkliem un ar to ieguva popularitāti Krievijā, neraugoties uz to, ka viņas ieraksti tur aprobežojās ar informāciju par jauno Twitter kontu.
Drošības dēļ Nilsone-Jarvandi pārgājusi no publiskām akcijām uz darbību caur sociālajiem tīkliem un konspirācijas ievērošanu, organizējot sieviešu aktivitātes Zviedrijā.
Mesija šaurums
Mesija šaurums (en) ir jūras šaurums Kanādas Arktiskajā arhipelāgā starp Aksela Heiberga salu austrumos un Amunda Ringnesa salu rietumos. Savieno Norvīdžena līci dienvidos ar Sverdrupa un Pīrija šaurumiem ziemeļos. Šauruma dienvidu galā atrodas Heiga-Tomasa sala.
Kšištofs Antonijs Šembeks
Kšištofs Antonijs Šembeks (pl, 1667—1748) bija Inflantijas bīskaps ar pastāvīgu rezidenci Daugavpilī (1711—1716).
Dzīvesgājums
1710. gadā viņu iecēla par Inflantijas un Piltenes bīskapu Teodora Volfa fon Līdinghauzena vietā, kurš tika iecelts par Helmas bīskapu. Lielā Ziemeļu kara dēļ amatā iesvētīts tikai 1711. gada 15. septembrī. 1713. gadā Inflantijas bīskaps Šembeks nesekmīgi centās panākt Piltenes apgabala pievienošanu Inflantijas vaivadijai. Līdztekus viņš bija Polijas karaļa sūtnis Vīnē (1713-1714).
1716. gada 15. februārī viņu nominēja par Poznaņas bīskapu. 1719. gadā viņš pārcēlās uz Kujāvijas bīskapiju un 1739. gadā kļuva par Polijas primātu un Gņezno arhibīskapu. 1733. gadā viņš atbalstīja Staņislava Leščiņska ievēlēšanu par Polijas karali. 1735. gadā viņš parakstīja Varšavas Konfederācijas Ģenerālpadomes rezolūciju.
Miris 1748. gada 6. jūlijā Lovičā (Łowicz).
Hiroši Kanadzava
Hiroši Kanadzava (ja) bija japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Van de Kerhofs
Van de Kerhofs var būt:
Klauna galva
Klauna galva (fr) ir luksemburgiešu gleznotāja Žozefa Kutēra eļļas krāsas glezna, tapusi ap 1937. gadu.
Apraksts
Tā gleznota ar eļļas krāsām uz 62,7 × 45,8 cm liela kartona. Glezna atrodas Nacionālā vēstures un mākslas muzeja kolekcijā Luksemburgā.
Analīze
Ekspresionists Kutērs ir viens no pazīstamākajiem Luksemburgas 20. gadsimta pirmās puses māksliniekiem. No 1927. gada viņš bija viens no nozīmīgākajiem vārdiem Luksemburgas secesijā.
Viņa darbos centrālā loma bija cilvēku tēliem un ar tiem viņš izteica cilvēci un sevi pašu. Savos darbos viņš spēja apvienot vairākas viņa laika mākslas tendences. Kopš 1935. gada viņa darbos parādījās klauni; tas notika laikā, kad Luksemburgā tie parādījās varietē izrādēs. Sākotnēji viņa tēliem bija jautrs raksturs, bet pēc 1936.–1937. gada viņš sāka gleznot sēriju ar darbiem, kur klauniem sejās saskatāms satraukums un ciešanas. Tas bija saistīts ar gleznotāja nopietno slimību.
Gunta Kalniņa
Gunta Kalniņa (dzimusi ) ir latviešu dramaturģe. 2001. gadā absolvējusi Latvijas Kultūras Akadēmiju, iegūstot humanitāro zinātņu bakalaura grādu specialitātē "teātra, kino un TV dramaturgs". Pirms tam studējusi Latvijas Universitātes Filoloģijas fakultātē, 1997. gadā iegūstot filoloģijas bakalaura grādu vācu filoloģijā.
Vairāku televīzijas videofilmu scenāriju autore. 2001. gadā tapusi TV videofilma “Saldā indes garša” pēc J. Jaunsudrabiņa romāna “Jaunsaimnieks un velns” motīviem. 2016. gadā — TV videofilma “Saplēstā krūze” pēc A. Dziļuma romānu “Saplēstā krūze” un “Vilka zobs” motīviem.
Detektīvseriāla “Ēnu spēles” (2012 un 2014) scenārija autore.
Daudzu TV seriālu scenāriju autore. Populārākie no tiem — “UgunsGrēks” (TV3 2009-2017), “Neprāta cena” (LTV 2006-2009), “Zentas brīvdienas” (TV3 2013), “Divi vienā” (LTV 2018-2019), “Viss kārtībā” LTV (2001-2002).
Rakstījusi scenārijus Jāņu un Ziemassvētku koncertiem — “UgunsGrēks svin Ziemassvētkus” (2015), “UgunsGrēks līgo atkal Limbažos” (2014), "UgunsGrēks līgo Cinevillā” (2013), “UgunsGrēks līgo Limbažos” (2011).
Sadarbībā ar Jura Rijnieka Izrāžu apvienību “Panna” tapušas izrādes “Gribu bērnu” (2013), “Kukulis” (2014), “Saimnieks meklē saimnieci” (2016).
Aveņu mizas plaisāšana
Avenāju mizas plaisāšana, ko ierosina sēne Didymella applanata, ir nozīmīgākā aveņu (Rubus idaeus L.) dzinumu slimība Latvijā. Slimība īpaši izplatīta ir Eiropā, bet tā ir konstatēta arī ASV, Kanādā, Krievijā, Čīlē un citās valstīs. Slimība ir nozīmīga vasaras aveņu stādījumos, uz stublājiem redzamas violetas strīpiņas, miza sāk plaisāt un dzinumi var nokalst, mazāk nozīmīga tā ir rudens avenēm, jo tām visas virszemes daļas katru gadu, pēc ražas beigšanās, nogriež. Īpaši bīstama tā ir sarkanajām avenēm. Slimības rezultātā bojātajiem un novājinātajiem stublājiem krasi pazeminās ziemcietība un ražība.
Gunta Kalniņa
Strādājusi arī par tulku un vācu valodas skolotāju.
Aveņu mizas plaisāšana
Slimības pazīmes
Slimība novērojama veģetācijas laikā uz aveņu virszemes daļām. Tā var samazināt ražu vairākos veidos. Pavasarī vispirms inficējas jauno dzinumu lapas. Jūnija beigās, jūlija sākumā uz jaunajiem aveņu stublājiem ap pumpuriem mehānisku bojājumu vai mizu plaisu vietās izveidojas zilgani violeti vai sarkanīgi brūni plankumi bez apmales. Plankumu vietās vēlāk attīstās sīkas, tumšas piknīdas.
Lodzas "Widzew"
Lodzas "Widzew" (pl) ir Polijas futbola klubs, kas atrodas Lodzā. Klubs tika dibināts 1910. gadā kā Towarzystwo Miłośników Rozwoju Fizycznego Widzew (Fiziskās attīstības fanu biedrība Widzew). Tās nosaukums cēlies no pilsētas rajona nosaukuma Widzew, savukārt RTS ir Strādnieku Sporta Biedrības (poļu valodā Robotnicze Towarzystwo Sportowe). Klubu dibināja poļu strādnieki un vācu rūpnieki, kas bija Widzew tekstilrūpnīcas ar nosaukumu WIMA darbinieki. Sākotnēji klubu sauca par Widzew Fiziskās attīstības biedrību (poļu valodā: Towarzystwo Miłośników Rozwoju Fizycznego Widzew), jo tajā laikā Lodzā valdīja Krievijas cars un kluba nosaukumā nedrīkstēja lietot īpašības vārdu "strādnieku" (poļu valodā: Robotniczy). Kluba devīzes ir "Kopā mēs radām spēku" (poļu valodā Razem Tworzymy Siłę) un "Vienmēr 12" (poļu valodā Zawsze w 12), kas domāts, lai norādītu, ka kluba līdzjutēji ir divpadsmitais spēlētājs komandā. Klubs savas spēles aizvada savā stadionā, kas atrodas Lodzā, Marszałka Józefa Piłsudskiego prospektā 138. Stadionam ir neoficiāls, bet plaši lietots nosaukums Lodzas sirds (poļu valodā Serce Łodzi).
Aveņu mizas plaisāšana
Slimības pazīmes
Uz lapu kātiem plankumi ir izplūduši, zilgani violeti, uz lapām tie veidojas brūni un nekrotiski „v” burta veidā, inficētās lapas reizēm nobirst, lapu kātiņiem paliekot piestiprinātiem pie stublāja. Inficēto augu otrā gada stublāju miza saplaisā, tie vāji plaukst un attīsta vājus augļzariņus un ogu nogatavošanās laikā parasti nokalst. Ja izveidojas ogas, tad tās ir mazas, sausas, daudz sēklām. Ja slimība sākusi izplatīties agri, arī viengadīgie dzinumi var sākt plaisāt.
Lodzas "Widzew"
Pēc Pirmā pasaules kara Polija ir atguvusi neatkarību, un 1922. gadā klubs tika atjaunots kā Robotnicze Towarzystwo Sportowe Widzew Łódź (Strādnieku sporta biedrība Widzew Łódź).
Aveņu mizas plaisāšana
Patogēns un tā dzīves cikls
Didymella applanata pieder pie Asku sēnēm, kurām raksturīga īpašu vairošanās orgānu – asku veidošanās, kuros dzimumprocesa rezultātā endogēni izveidojas asku sporas. Asku sēņu attīstības laikā var būt dažādi periodi, kad tās vairojas dzimumiski ar askiem, vai bezdzimumiski ar konīdijām. Stadiju, kurā veidojas askusporas sauc par teleomorfu, bet stadiju, kurā veidojas konīdijas – par anamorfu.
Lodzas "Widzew"
Widzew ir izcīnījis četrus Polijas čempiontitulus - 1981-1982., 1982-1983., 1996-1997. un 1997-1998. gadā, kā arī 1985. gadā Polijas kausu.
Pēc 1981-82. un 1982-83. gada čempiontitulu izcīnīšanas, pēc 14 gadiem Widzew atkal atguva līgas čempionu kroni pēc rekordlielas sezonas. 1996-97. gada veiksmīgajā sezonā Widzew 34 spēlēs ielaida tikai 22 vārtus, kas bija vismazāk no visām līgas komandām. Viņi bija izcili arī uzbrukumā, kampaņas laikā gūstot 84 vārtus un nodrošinot 88 punktus. Daļēji pateicoties lieliskajam vārtsarga Andžeja Woźniaka sniegumam, komanda palika nepārspēta visas sezonas garumā.
Aveņu mizas plaisāšana
Patogēns un tā dzīves cikls
Peritēciji (sin. Pseidotēciji), kuros attīstās asku sporas, un piknīdas, kuros veidojas konīdijas, attīstās uz viena un tā paša dzinuma. Peritēciji, krūzveidīgi augļķermeņi ar atveri augšpusē, parādās augusta vidū un visu ziemu turpina savu attīstību, līdz aprīļa sākumā sasniedz savu briedumu.
Lodzas "Widzew"
Nākamajā 1996. un 1997. gada sezonā komanda piedzīvoja vēl vienu lielisku sezonu. Otro reizi kluba vēsturē tā nodrošināja čempionu titulu, sezonas laikā gūstot 74 vārtus un ielaižot tikai 21 vārtus.
Aveņu mizas plaisāšana
Patogēns un tā dzīves cikls
Par piknīdām sauc augļķermeņus, kas vasaras beigās veidojas uz dzinuma vietām, kur ir atdalījusies miza un ir bojājums. Piknīdas var redzēt ar neapbruņotu aci kā mazus, melnus punktus. Mikroskopā tām ir kolbveida struktūra. Tās parādās novembrī un savu attīstību turpina līdz nākamajam pavasarim. Savu briedumu tās sasniedz starp aprīli un novembra vidu. Konīdijām ir ilgāks izplatīšanās periods, savu maksimālo līmeni izplatība sasniedz jūlijā, augustā. Konīdijas ir sīkas sēņu šūnas, kuras atdalās no īpašu hifu - konīdijnesēju galiem. Konīdijas izplatās slapjā un lietainā laikā, sporas tiek pārnestas uz tuvākajiem pirmā gada dzinumiem un lapām, kur tās uzdīgst un iekļūst auga audos.
Lodzas "Widzew"
Viņi ir piedalījušies 117 Eiropas kausu izcīņas spēlēs, no kurām 42 spēlēs izcīnīja uzvaras. 1980-1981. gada UEFA kausa izcīņā Widzew izslēdza Eiropas grandus Manchester United, lai gan viņu lielākais sasniegums bija iekļūšana 1982-1983. gada Eiropas kausa izcīņas pusfinālā, pa ceļam izslēdzot toreizējo trīskārtējo uzvarētāju Liverpool.
Aveņu mizas plaisāšana
Patogēns un tā dzīves cikls
Gan konīdijas, gan askusporas inficē jaunos dzinumus, un uz šiem dzinumiem arī pārziemo. Infekcija parasti sastopama vietā, kur lapas kātiņš ir piestiprināts pie dzinuma.
Lodzas "Widzew"
2013.—2014. gada sezonā un 2014.—2015. gada sezonas sākumā klubā spēlēja Latvijas izlases uzbrucējs Eduards Višņakovs. Viņš 38 spēlēs guva 12 vārtus. Komandā spēlēja arī viņa brālis Aleksejs Višņakovs. Klubu ir pārstāvējis vēl viens Latvijas futbolists Jurijs Žigajevs. No 2023. gada Andrejs Ciganiks ir Widzew futbolists.
Aveņu mizas plaisāšana
Ierobežošana
Profilaktiskie pasākumi:
Fitosanitārie pasākumi:
Ķīmiskā augu aizsardzība:
Korjažma
Korjažma (ru) ir pilsēta Krievijas Eiropas daļas ziemeļos, Arhangeļskas apgabalā pie Vičegdas upes.
Vēsture
Par pilsētas dibināšanus brīdi var uzskatīt 1535. gadu, kad šeit tika nodibināts Korjažas Nikolaja klosteris (Коряжемский Николаевский монастырь). Pēc 1917. gada Korjažas klosteris tika slēgts.
Par mūsdienu pilsētas sākumu uzskata 1953. gadu, kad šeit tika uzsākta milzīgas celulozes rūpnīcas celtniecība. 1957. gadā apdzīvotā vieta ap rūpnīcu tika atzīta par pilsētciematu, bet 1985. gadā tai tika piešķirtas pilsētas tiesības. Mūsdienās pie pilsētas atrodas kompānijai Ilim Group piederošs lielākais celulozes un papīra ražošanas kombināts Krievijā (Филиал ОАО „Группа Илим“ в г. Коряжма).
Cilvēki
Pilsētā savulaik dzīvoja svarcēlājs Vasilijs Aleksejevs (Василий Иванович Алексеев, 1942—2011).
Leisija Sturma
Leisija Nikola Sturma (dzimusi Moslija ) ir amerikāņu dziedātāja dziesmu autore no Ārlingtonas, Teksasas. Viņa ir alternatīvā metāla grupas Flyleaf līdzdibinātāja un bijusī grupas vadošā soliste.
Sturma ir sadarbojusies ar grupām Apocalyptica, iedziedot viņu dziesmu "Broken Pieces" un ar apvienību Third Day piedaloties viņu dziesmās "Run to You" un "Born Again". Sturma ir iedziedājusi filmas Underworld: Awakening tēmas dziesmu "Heavy Prey".
2012. gada 22. oktobrī, neilgi pirms albuma New Horizons izdošanas, Sturma paziņoja, ka pamet pašas dibināto grupu Flyleaf.
Veldumu dīķis
Veldumu dīķis ir mākslīga ūdenstilpe Dienvidkurzemes novada Vaiņodes pagasta ziemeļrietumu daļā uz rietumiem no Varķes. Savienots ar Varķes upi.
Rolava
Rolava ir apdzīvota vieta Dienvidkurzemes novada Grobiņas pagastā. Izvietojusies pagasta ziemeļaustrumos pie autoceļa A9 14,5 km no pagasta centra Dubeņiem, 6 km no novada centra Grobiņas un 203 km no Rīgas.
Apdzīvotā vieta veidojusies ap bijušās Rolavas muižas (Roloff) centru. Rolavā atradās 1900. gadā atklātās šaursliežu Liepājas—Aizputes dzelzceļa līnijas pieturas punkts, kas slēgts 1964. gadā.
Teruo Abe
Teruo Abe (ja) bija japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Smirnova
Smirnova (ru, no смирной — 'mierīgais, rāmais'; vīriešu dzimtē Smirnovs (Смирно́в)) ir ļoti izplatīts krievu cilmes uzvārds, izplatītākais uzvārds Krievijā. Cilvēki ar šo uzvārdu:
Balāžs Džudžāks
Savu karjeru sācis Ungārijas komandā Debreceni VSC. 2008. gadā pievienojies Nīderlandes komandai PSV Eindhoven, kur viņš izcīnīja vienu Eredivisie titulu. 2011. gadā pārcēlies uz Krieviju, kur neilgu laiku uzspēlējis Mahačkalas "Anži" komandā, bet pēc tam jau piecas sezonas pavadījis Dynamo Moscow. 2015–16. gada sezonu pavadījis Turcijas komandā Bursaspor, bet vēlāk pārstāvējis vairākas AAE komandas. 2020. gadā atgriezies Debreceni VSC.
Ungārijas futbola izlases sastāvā debitējis 2007. gadā. Piedalījies 2016. gada Eiropas čempionātā, kur viņš bija izlases kapteinis. Kopumā izlases sastāvā nospēlējis 108 mačus un guvis 21 vārtus.
Sasniegumi
Debrecen
PSV
Al Wahda
Individuālie sasniegumi
Thales Group
Thales Group ir elektronikas grupa, kuras specializācija ir aviācija, aizsardzība, drošība un sauszemes transports, kuras galvenā mītne atrodas Parīzes Ladefānsa rajonā.
Thales ir iekļauts Parīzes biržā, darbojas 80 valstīs un nodarbina 80 000 darbinieku (2019. gada 2. aprīlis). Thales ir viens no pasaules līderiem aeronautikas, kosmosa, aizsardzības, drošības un transporta aprīkojumā.
Grupas pirmsākumi meklējami 1998. gadā, kad filiāles, kas specializējās Alcatel, Dassault Électronique un Thomson-CSF militārajās aktivitātēs, apvienojās, izveidojot jaunu uzņēmumu.
Sniegogas
Sniegogas (la) ir ģints kaprifoliju dzimtā. Tās dabiskais izplatības areāls ir Dienvidķīnā un Centrālķīnā, kā arī Ziemeļamerikā līdz Hondurasai, taču sugas ir ieviesušās arī citur pasaulē, tostarp Latvijā.
Sniegogas ir noturīgi augu, kas spēj augt dažādos apstākļos. Tās visbiežāk sastopamas mežos, sausos vai mitros izcirtumos, akmeņainās kalnu nogāzēs vai upju krastu un strautu tuvumā. Ir novērots, ka tās aug dažādās augsnēs, piemēram, viegli smilšainā augsnē, smilšmāla augsnē un smagākā māla augsnē. Sniegogas spēj augt arī augsnēs ar dažādiem pH līmeņiem un dažādos saules gaismas apstākļos.
Klasifikācija
Ģintī ir klasificētas sugas un dabiski sastopamie hibrīdi:
Heiga-Tomasa sala
Heiga-Tomasa sala (en) ir neliela neapdzīvota sala Kanādas ziemeļos Karalienes Elizabetes salu arhipelāgā.
Ģeogrāfija
Atrodas Kanādas Arktiskā arhipelāga Karalienes Elizabetes salu Sverdrupa salu grupā. Izvietojusies Mesija šauruma dienviddaļā 8 km no Amunda Ringnesa salas krasta. Nosaukta par godu britu ornitologam Deividam Heigam-Tomasam, kurš to atklāja 1939. gada pavasarī, veicot kamanu pārgājiemu no Grenlandes uz Amunda Ringnesa salu.
Vidvide
Vidvide (arī Aizvīķupe) ir Ruņas kreisā krasta pieteka Dienvidkurzemes novadā.
Izteka - uz austrumiem no Mālkalnes. Tek rietumu-dienvidrietumu virzienā, paralēli valsts robežai. Ietek Ruņā iepretim Ozoliem. Upi šķērso valsts autoceļi V1213 (Vaiņode–Aizvīķi) un V1214 (Aizvīķi–Gramzda), tās krastos atrodas Aizvīķi.
Jānis Alksnis
Jānis Alksnis (1869—1939) bija latviešu būvmeistars, kas projektējis ap 130 Rīgas daudzstāvu mūra namu eklektiskajā un stateniskajā jūgendstilā, kā arī koka celtnes.
Dzīvesgājums
Dzimis Taurenes pagastā, kā eksterns beidzis skolu, jaunekļa gados strādāja uz būvēm pie sava tēvoča, pazīstamā latviešu būvmeistara J. Brauna (1859—1929), piedalīdamies daudzu Vidzemes baznīcu un biedrību namu būvniecībā, mācījās Kēnigsbergas būvskolā. No 1894. gada strādāja Sibīrijā kopā ar inženieri J. Krūmiņu pie Transsibīrijas dzelzceļa būves Aizbaikālā. 1901. gadā Krievijas Impērijas Iekšlietu ministrijas Celtniecības tehniskajā komitejā Pēterburgā atkārtoti kārtoja eksāmenu būvtiesību iegūšanai, kas deva „tiesības izpildīt darbus cilvēku un ceļu būvniecības nozarē”, bet nedeva tiesības minētajai personai saukt sevi par inženieri vai arhitektu, tomēr paraksts uz projekta saskaņā ar tā laika likumiem nozīmēja arī obligātu būvvadību jeb autora uzraudzību, t.i. veikt tās pašas funkcijas, kas bija diplomētu arhitektu kompetencē.
Miris Rīgā.
Projektētās celtnes
Pirmās J. Alkšņa celtās ēkas Melnsila ielā 7 (1902), Strēlnieku ielā 13 (1903) un Altonovas ielā 6 (1903) pieskaitāmas tradicionālajam eklektisma stilam. Eklektismam raksturīga jūtīga attieksme pret apkārtējo vidi, cenšanās jebkuru jaunu celtni ierakstīt jau esošās apbūves kontekstā. Ēka Melnsila ielā 7 šai ziņā ir klasisks piemērs: tās arhitektonisko formu valoda nepārprotami izvēlēta tā, lai harmonētu ar ēku Melnsila ielā 9 (1897, arhitekts V. Bokslafs).
Sekoja daži interesanti eksperimenti t.s. eklektiskā jūgendstila manierē, vienmērīgi ritmizētajā, piesātinātajā eklektisma kompozīcijā iepinot dekoratīvas formas un elementus, kas nāca modē līdz ar jūgendstilu, kā, piemēram, īres namā Jēkabpils ielā 6 (1903), Brīvības ielā 182 (1903), Krišjāņa Barona ielā 13/15 (1904), Matīsa ielā 58 (1903) u.c. Ēkas Eduarda Smiļģa ielā 10 (1904), Lāčplēša ielā 18 (1906) jau pa gabalu pamanāmas ar savu ekspresīvo un krāšņo ornamentāli dekoratīvo apdari. 1908. gadā viņš Stabu ielā 19 uzcēla īres namu, kurā atradās arī viņa būvbirojs. Ēkas izkoptajā, harmoniski līdzsvarotajā fasādes kompozīcijā akcents ir divi erkeri, virs kuriem paceļas zelmeņi ar plastiskas viļņveida līnijas siluetu. Alkšņa māja tik ļoti iepatikās bagātajam namsaimniekam K. Galviņam ka viņš nekavējoties gribēja uzcelt tieši tādu pašu ēku Lāčplēša ielā 35. Stateniskajā jūgendstilā celtas ēkas Krišjāņa Barona ielā 36 (1911), Brīvības ielā 76 (1909) un 129 (1910), Kalnciema ielā 1 (1910) un 2 (1912), Lāčplēša ielā 1 (1909), 29 (1911) un 52/54 (1912), Miera ielā 10 (1911), 17 (1911) un 19 (1909), Nometņu ielā 5 (1911), Skolas ielā 4 (1910), Tilta ielā 5 (1911).
Sīmanis Kānanietis
Sīmanis Kānanietis (el, miris ap 65. gadu), arī Sīmanis Kananejs, ir viens no Jēzus Kristus divpadsmit apustuļiem. Sīmaņa Kānanieša simboli ir laiva, airis, krusts un zāģis, zivs (vai divas zivis) un šķēps. Sīmanis Kānanietis ir zāģētāju un ādmiņu aizbildnis.
Romas Katoļu baznīcā diena, kad tiek godināts apustulis Sīmanis Kānanietis, ir 28. oktobris, bet pareizticīgajiem šī diena ir 10. maijs.
Sega
Sega ir gultas piederums, kas paredzēts guloša ķermeņa apklāšanai, lai nodrošinātu tam siltuma komfortu.
Segas bieži ievieto segas pārvalkā, kas izgatavots no plāna auduma un kuru var viegli mazgāt. Tai parasti ir taisnstūra forma. Atšķirībā no palaga, sega ir vairākkārt biezāka un veidota no siltumizolējoša materiāla. Segas tradicionāli izgatavo no vilnas, liniem vai kokvilnas. Mūsdienās segu izgatavošanā bieži izmanto sintētiskās šķiedras.
Dekoratīvās segas izmanto gultu pārklāšanai.
Par segu reizēm arī dēvē kāda objekta pārklājumu ar citu materiālu, piemēram, ceļa sega, augu sega, sniega sega, mākoņu sega.